R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A                         
                    privind stabilirea unor măsuri pentru punerea în valoare a pajiștilor aflate în domeniul 

                    privat al orașului Deta.

             Analizând temeiurile juridice, respectiv:

a) O.U.G. nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare;
b) Ordinului M.A.D.R nr. 407/2013 privind aprobarea contractelor–cadru de concesiune şi închiriere a suprafeţelor de pajişti aflate în domeniu public/privat al comunelor, oraşelor, respectiv al municipiilor, cu modificările ulterioare;

c) art. 129 alin.(2), litera c) şi alin. (6) litera b) din O.U.G nr. 57/2019 privind Codul administrativ, cu modificările și completările ulterioare;

             Ținând cont de:

a) referatul de aprobare nr. 963/02.02.2022 prezentat de către Primarul orașului Deta, în calitatea sa de iniţiator;
b) raportul Compartimentului Cadastru şi agricultură din cadru Aparatului de specialitate al Primarului orașului Deta, înregistrat sub nr. 965/02.02.2022 prin care se propune stabilirea unor măsuri pentru punerea în valoare a pajiştilor aflate în domeniul privat al oraşului Deta;
c) avizele consultative ale Comisiei Economice și Comisiei Patrimoniu ale consiliului local,

             În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

             Consiliul local al orașului Deta adoptă prezenta hotărâre:

             Art.1 Încărcătura minimă de animale pe hectar admisă pe pajiștea orașului Deta se stabilește la valoarea de minim 3,1 UVM/ha.

             Art.2. (1)Se aprobă atribuirea directă a suprafețele disponibile de pajiști, rezultate după efectuarea verificării respectării încărcăturii de animale/ha/contract în corelare cu suprafeţele utilizate, în baza cererilor crescătorilor de animale, persoane fizice sau juridice având animalele înscrise în Registrul naţional al exploataţiilor, membri ai colectivităţii locale sau care au sediul social pe teritoriul localităţii Deta, la prețul de 165 lei/ha. 

                          (2)Închirierea se va face în baza contractului cadru de închiriere, anexă la documentația de închiriere, pe o perioadă de 7 ani, după prezentarea următoarelor acte:

- dovada înregistrării în Registrul Naţional al Exploataţiilor, deţinerii exploataţiei pe raza  administrativ teritorială unde se află pajiștea închiriată şi deţinerii in proprietate a unei încărcături minime de 2,83 UVM/ha – Adeverinţa de la medicul veterinar de circumscripţie privind: codul de exploatație, locul exploatației și numărul de animale deținute la data solicitării;

- copie act de identitate CI, BI/Certificat de înregistrare CUI, din care să rezulte că aparţine colectivităţii locale (domiciliul/sediul în oraşul Deta);

- certificat privind plata obligațiilor către bugetul local al orașului Deta din care sa reiasă ca solicitantul nu are obligații restante la bugetul local valabil la data depunerii cererii .
             Art.3. Suprafeţele de pajişti rămase nealocate se atribuie prin licitație publică crescătorilor de animale persoane fizice sau juridice având animalele înscrise în Registrul naţional al exploataţiilor,  conform documentației de licitație.

             Art.4. Se stabileşte suma minimă de pornire la licitaţie de 165 lei/ha/an.

             Art.5. Termenul de închiriere a pajiştilor este de 7 ani de zile.

             Art.6. Se aprobă Referatul de oportunitate conform  anexei nr.1, anexă care face parte integrantă din prezenta hotărâre.

             Art.7. Se aprobă Regulamentului procedurii de licitaţie conform anexei nr.2, anexă care face parte integrantă din prezenta hotărâre.

             Art.8. Se aprobă Documentaţia de atribuire privind închirierea pajiştilor conform anexei nr.3, care face parte integrantă din prezenta hotărâre.

Art.9. Se aprobă Calendarul procedurii privind închirierea pajiştilor aflate în proprietatea privată a oraşului Deta, conform anexei nr.4, anexă care face parte integrantă din prezenta hotărâre.

              Art.10. Comisia de evaluare a ofertelor, în vederea atribuirii contractelor de închiriere a pajiştilor va avea următoarea componenţă:

1. Dna Sculean Coralia – Secretarul Oraşului – Preşedinte;

2. Dna Mândru Mirela – din Aparatul de specialitate al Primarului oraşului Deta – Secretar;

3. Dl ________________ – Consilier local – Membru;

4. Dl ________________ – Consilier local – Membru;

5. Dl Kozma Bela – din Aparatul de specialitate al Primarului oraşului Deta – Membru.

              Art.11. Membru supleant pentru membrii comisiei de evaluare este:

- Dna Farawi Miriam – din Aparatul de specialitate al Primarului oraşului Deta. 

              Art.12. Comisia de soluţionare a contestaţiilor va avea următoarea componenţă:

1. Dna Vulpe Mihaela – din aparatul de specialitate al Primarului oraşului Deta –Preşedinte;

2. Dl _______________ – Consilier local – Membru;

3. Dl Petrican Mirel – din Aparatul de specialitate al Primarului oraşului Deta – Membru.

              Art.13. Membru supleant pentru membrii comisiei soluţionare a contestaţiilor este :

- Dna Stanciu Clara – din Aparatul de specialitate al Primarului oraşului Deta.

              Art.14. Primarul oraşului Deta, împreună cu comisiile stabilite la art. 10-13 din prezenta hotărâre, vor duce la îndeplinire prevederile prezentei hotărâri.

              Art.15.  Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului Oraşului Deta;

- Compartimentului Administraţie publică locală, protocol;

- Serviciului Buget, contabilitate, finanţe, taxe şi impozite;

- Compartiment Cadastru şi agricultură;

- prin afişare în oraşul Deta şi publicare pe site-ul www.detatm.ro.- Monitorul oficial local.
INIȚIATOR PROIECT,                                                  AVIZEAZĂ PENTRU LEGALITATE:
          Petru ROMAN,                                                               Secretarul general al orașului Deta    

               Primar                                                                                    Coralia SCULEAN         
